Vind jou rus by Jesus - Beth-Haran Ministries
Matteus 11 v 28
Kom na my toe, almal wat uitgeput en oorlaai is en Ek sal julle rus gee.
In vandag se tye van negatiewiteit en teleurstellings dra mens swaar aan die dinge wat jy op jou skouers pak. Jy verloor jou werk, dinge lyk nie goed by jou huis. Liefde verlaat jou, jy sit met motor probleme en soveel meer om op te noem. Die juk op jou skouers is bitter swaar, als druk jou kop af. Jy weet nie wat om te doen om verligting te bring. Wanneer dinge stil raak om jou in die aand lê jy en top oor alles. Spanning raak al hoe erger. Baie mense vergryp hulle aan drank en dwelms om so 'n uitkoms te soek.
Jesus gee om vir ons, Hy sal nooit iets oor jou pad laat kom wat jy nie sal kan hanteer nie. Wanneer die spanning en druk te erg word is daar net een uitkoms en dit is om na Jesus te gaan. Daar sou soveel minder depressie, terneergedruktheid, senu ineenstorting en self moorde gewees het as mens Jesus net op Sy woord wou neem en al ons probleme net by Sy voete wou los. Juis wanneer ons nie weet wat om met alles te doen dat Jesus presies weet waste raad sal werk vir ons probleme. Hy gee om vir ons, ons moet Hom net vertrou met ons probleme.
Die sak probleme wat jy oor jou skouers rond dra hou jou agter soos jy die bult uitklim. Elke keer as jy 'n klippe(probleem) uit die sak haal en met Jesus praat daar oor raak die juk ligter en begin jou gemoed/lewe ook verander. Jy voel ligter. Soos jy voorentoe stap en jy dink terug aan als wat jy agter gelos het, tel satan dit net weer op en gooi dit terug in jou sak. Jy gee een tree voorentoe en ses terug. Wanneer jy dit toe laat om te gebeur, is dit soos 'n klap in Jesus se gesig. Hy belowe in die woord om jou by te staan en te help maar jy tel jou probleme weer op. gaan jy onder die druk van satan bly worstel of gaan jy jou toevlug neem na Jesus wat vir jou Sy ligte las en sagte juk wil gee.
Gee al jou probleme oor aan Jesus. Volhard in jou geloof en vertrou dat Jesus joou laste sal verlig.
Hemelse Vader, U ken elke een van ons se juk waar onder ons worstel. Vader neem my moeë liggaam, my verwarde rustelose geestelike gemoed in U arms. Heer bring net eenvoudige rus en stilte oor my. 'n Rustige bewussyn van U vreugdevolle nabyheid. Vader help my om een vir een deur my laste te werk, dit by Jesus se voete te los. Laat ek met 'n ligter gemoed kan aan gaan met my lewe wat ligter word met elke tree wat ek gee. Here, U is ons Verlosser, Redder, Rigtingwyser Raadsman. Dankie Heer vir U sagte aanraking in elk van ons se lewens. Heer laat ons U alleen vertou met ons probleme en dat ons dit nie weer sal op tel en self probeur om dit deur te werk. U tyd is die regte tyd, ons moet net rus en kalmte ervaar by die voete van Jesus.